André die Skreeusnaakse Hipnotiseur by die Atterbury Teater
André die Skreeusnaakse Hipnotiseur
8 September | 19:00 | R220
Tickets for 8 September 19:00
André die Skreeusnaakse Hipnotiseur maak sy eerste draai by die Atterbury Teater in Pretoria met sy Skreeusnaakse Hipnose vertoning geskik vir jonk en oud. André, wat al 'n ou bekende is op die Suid Afrikaanse vermaak kalender, beloof om die gehoor in stukke te hê wanneer hy sy vertoning aanbied. Die sukses van sy vertoning is gebaseer op die feit dat geen twee vertonings ooit die selfde is nie aangesien nie eers André weet wat om te verwag as hy die verhoog betree nie.
André bied al sy vertoning van 1994 af in Suid Afrika aan na hy opleiding van sy mentor, Max Collie, ontvang het. André wat tot onlangs gepakte Teaters getrek het, het besluit om sy vertoning vir 'n wyle in Engeland aan te bied terwyl Suid Afrika steeds onder die druk van die pandemie beweeg.
André sal dus die jaar vir 'n baie beperkte tyd in Suid Afrika optree. André se sukses is gebaseer op die gebruik van vrywilligers uit die gehoor wat hy hipnotiseur en dan kry om verskillende skreeusnaakse situasies met hom deur te maak wat wissel van akteurs wat soos wasmasjiene tuimel tot lewensredders en Kurt Darren – alles in een groot vertoning!
André se vertoning beloof twee ure se skreeusnaakse vermaak wanneer die sterre van die vertoning sommer uit jou eie gemeenskap kom. Of dit nou Pa, Ma, boetie of sussie is wat die verhoog betree, maak nie saak wanneer dit kom by André en sy vertoning nie. André belowe dat niemand gedwing word om deel te neem nie, maar dat sy vertoning eerder gebaseer is op die feit dat mense vrywilliglik deelneem aan die vertoning.